קייטי בריט

קייטי בריט (באנגלית: Katie Britt; נולדה ב-2 בפברואר 1982) היא פוליטיקאית ומשפטנית אמריקאית, המכהנת בסנאט של ארצות הברית מטעם מדינת אלבמה. היא האישה הראשונה שנבחרה כהלכה לתקופת כהונה מלאה בסנאט האמריקאי כנציגת אלבמה. בעברה הייתה עורכת דין, נשיאת מועצת העסקים של אלבמה בשנים 2018–2021 וראשת הסגל של הסנאטור ריצ'רד שלבי בין השנים 2016–2018. בריט נולדה בעיר אנטרפרייז (Enterprise) שבדרום אלבמה, בתם של ג'וליאן ודברה בויד. היא גדלה בסמוך לפורט ראקר במחוז דייל ועבדה בעסק הקטן של משפחתה בשנות נעוריה. בשנת 2000 השלימה את לימודיה התיכוניים בתיכון אנטרפרייז, שם הייתה מעודדת. לאחר מכן נרשמה בריט לאוניברסיטת אלבמה, שם למדה מדע המדינה ונבחרה לנשיאת התאחדות הסטודנטים בה הייתה חברה. ב-2004 קיבלה תואר ראשון במדע המדינה, וב-2013 השלימה לימודי תואר שני במשפטים מבית הספר למשפט של אוניברסיטת אלבמה. בתום לימודיה הגבוהים במאי 2004 הצטרפה בריט לסגל של הסנאטור ריצ'רד שלבי כסגנית מזכיר העיתונות של שלבי. מאוחר יותר היא קודמה לתפקיד מזכירת עיתונות וכיהנה בתפקיד זה עד 2007. לאחר שעזבה את לשכתו של לשבי עבדה בריט כעוזרתו המיוחדת של רוברט ויט, נשיא אוניברסיטת אלבמה. בנוסף, ייצגה את בית הספר למשפט של האוניברסיטה בבית משפט-דמה לענייני מיסוי. לאחר לימודי משפטים החלה בריט את עבודתה במשרד עורכי הדין "Johnston Barton Proctor & Rose LLP" בבירמינגהאם. משנסגר המשרד במרץ 2014 הצטרפה בריט לסניף של משרד עורכי דין אחר בשם "Butler Snow LLP" בבירמינגהאם, לצד 17 עורכי דין אחרים מהמשרד שנסגר. בזמן שעסקה בעריכת דין ב"באטלר סנואו" ייסדה בריט את הענף לענייני ממשל של המשרד. בנובמבר 2015 נטלה חופשה מעבודתה המשפטית כדי לשוב לצוותו של הסנאטור ריצ'רד שלבי, והתמקדה במסע הבחירות שלו לכהונה נוספת בבחירות 2016 כסגנית יו"ר מטה הבחירות וכדוברת המטה. בעקבות עבודתה במטה הבחירות של שלבי בבחירות 2016, מונתה בריט לראשת הסגל שלו עם היבחרו מחדש לסנאט. חיש מהר הפכה ליועצת הבכירה של שלבי ועמדה בראש כוח המשימה שלו למינוי שופטים אל בית המשפט העליון של ארצות הברית. כבר במאי 2016 הוגדרה בריט בידי אתר החדשות השמרני "Yellowhammer News" כאחת "האנשים שינהלו את אלבמה בעוד כמה שנים". בדצמבר 2018 נבחרה בריט למנכ"לית ונשיאת מועצת העסקים של אלבמה, והייתה לאישה הראשונה המנהלת את הארגון. במהלך כהונתה של בריט במועצת העסקים של אלבמה, שתוארה בידי "אלבמה דיילי ניוז" (Alabama Daily News) כאחד "הארגונים הפוליטיים המשפיעים ביותר" במדינה, התמקדה בכוח עבודה ובפיתוח כלכלי באמצעות תוכניות תמריצי מס, כמו גם התייחסות למערכת הכליאה של המדינה ולהשתתפות במפקד האוכלוסין של ארצות הברית לשנת 2020. במהלך מגפת הקורונה בארצות הברית הובילה בריט מאמץ "לשמור על אלבמה פתוחה" תוך התנגדות להחלת סגר ותמיכה בניהול עצמי של עסקים קטנים ובינוניים באמצעות הימנעות מהשבתות. באפריל 2021 נבחרה בריט נבחרה למועצת המנהלים של פדרציית חיות הבר של אלבמה. בריט התפטרה מתפקידיה במועצת העסקים של אלבמה ביוני 2021 על רקע השערות בעיתונות בדבר התמודדותה אל הסנאט האמריקאי. ב-8 ביוני 2021 הכריזה בריט על התמודדותה לסנאט של ארצות הברית באלבמה בבחירות המקדימות של המפלגה הרפובליקנית ב-2022. במהלך הפריימריז קשרה בריט קשר הדוק עם נשיא ארצות הברית לשעבר דונלד טראמפ. למשל, היא תמכה בטענותיו של טראמפ בדבר הונאת בחירות נרחבת במהלך הבחירות לנשיאות ארצות הברית 2020, אם כי סירבה להצהיר שהבחירות "נגנבו". בריט עלתה לסיבוב השני בפריימריז הרפובליקני מול חבר הקונגרס מו ברוקס. ב-10 ביוני 2022 זכתה לתמיכתו הרשמית של טראמפ, שהסיר את תמיכתו הראשונית בבעל בריתו ברוקס. ביולי אותה שנה הביעה תמיכה ביוזמה של מושלת אלבמה קיי אייבי לאסור על הוראת תאוריה ביקורתית של גזע בבתי ספר ציבוריים באלבמה. בריט ניצחה את ברוקס בסיבוב השני ב-21 ביוני 2022, עם 63% מקולות הבוחרים. ב-8 בנובמבר 2022, יום הבחירות הכלליות, ניצחה בריט בבחירות לסנאט כצפוי במדינה אדומה ושמרנית זו, והפכה לאישה הראשונה שנבחרה לתקופת כהונה מלאה בסנאט מטעם אלבמה. היא נשבעה לתפקידה עם התכנסות הקונגרס ה-118 של ארצות הברית ב-3 בינואר 2023. במרץ 2024, נבחרה לשאת את התגובה הרפובליקנית לנאום מצב האומה של הנשיא ג'ו ביידן. נאומה זכה לביקורת רבה, גם מצד חבריה למפלגה, בין היתר בגלל שבחרה להעבירו מתוך מטבח ביתה. השחקנית סקרלט ג'והנסון חיקתה את בריט במערכון של התוכנית סאטרדיי נייט לייב באותה שבוע והציגה אותה כפארודיה של אמא מפוחדת. בריט נשואה לוסלי בריט, שחקן NFL לשעבר. הם נפגשו כשהיו סטודנטים באוניברסיטת אלבמה ונישאו ב-2008. לזוג 2 ילדים והם מתגוררים במונטגומרי. מדיה וקבצים בנושא קייטי בריט בוויקישיתוף אתר האינטרנט הרשמי של קייטי בריט (באנגלית) קייטי בריט, ברשת החברתית אקס (טוויטר) קייטי בריט, ברשת החברתית LinkedIn קייטי בריט, באתר המדריך הביוגרפי של הקונגרס של ארצות הברית (באנגלית) קרול בראנד, ENTERPRISE CLAIMS PROUD DAUGHTERKatie Boyd wins first runner-up in America's Junior Miss, באתר The Southeast Sun‏, 29 ביוני 2000 (באנגלית) לורן ג'ונסון, 'We need new blood': U.S. Senate candidate Rep. Katie Britt speaks in Opelika, באתר OANow.com‏, 1 במרץ 2022 (באנגלית) שרה וייטס-קודיטשק, Election 2022: Katie Britt on ‘Christian conservative principles’ and U.S. Senate race, באתר AL.com‏, 24 במאי 2022 (באנגלית) מייק קייסון, Katie Britt says close call with Tuscaloosa tornado taught her that every day is gift, באתר AL.com‏, 13 ביוני 2021 (באנגלית) ננסי אוגנאנוביץ', Former Alabama Senate Staffer Gives Mo Brooks Run for His Money, באתר בלומברג, 21 ביולי 2021 (באנגלית) אליזבת פאטון, Personnel note: Katie Britt leaves Richard Shelby’s office to lead Business Council of Alabama, באתר Alabama Today‏, 7 בדצמבר 2018 (באנגלית) ברנדון מוזלי, Shelby’s Chief of Staff Katie Britt chosen to lead Business Council of Alabama, באתר Alabama Political Reporter‏, 7 בדצמבר 2018 (באנגלית) קנט פולק, Turn out the lights: Birmingham's Johnston Barton Proctor and Rose law firm shutting down, באתר AL.com‏, 5 במרץ 2014 (באנגלית) ארין בראון הוליס, Katie Boyd Britt is a 2019 Woman of Impact, באתר Yellowhammer‏, 18 באפריל 2019 (באנגלית) בריאן ליימן, Katie Boyd Britt wants to solve the state's problems, but is that what Alabama wants?, באתר Montgomery Advertiser‏, 26 ביולי 2021 (באנגלית) קליף סימס, Who’s Next? Meet the people who will be running Alabama in a few years, באתר Yellowhammer News‏, 3 במאי 2016 (באנגלית) מייק קייסון, Katie Britt chosen as first woman to lead Business Council of Alabama, באתר AL.com‏, 7 בדצמבר 2018 (באנגלית) סטייסי טוד, BCA’s Katie Britt talks priorities and pitfalls for 2020, באתר Alabama Daily News‏, 19 בדצמבר 2019 (באנגלית) שון רוס, BCA’s Katie Boyd Britt spearheading ‘Keep Alabama Open’ campaign as other states shut down, באתר Yellowhammer News‏, 17 בנובמבר 2020 (באנגלית) BCA’s Katie Boyd Britt elected to Alabama Wildlife Federation Board of Directors, באתר Alabama Political Reporter‏, 27 באפריל 2021 (באנגלית) קים צ'נדלר, Business president resigns, could seek US Senate seat, באתר AP‏, 2 ביוני 2021 (באנגלית) מייק קייסון, Katie Britt announces she’s running for Alabama Senate seat, באתר AL.com‏, 8 ביוני 2021 (באנגלית) גבי אור ומלאני זנונה, Trump may offer help to Katie Britt in Alabama Senate primary -- even though he's already endorsed Mo Brooks, באתר CNN‏, 25 בפברואר 2022 (באנגלית) שרה וייטס-קודיטשק, Katie Britt sees ‘fraud’ in Trump’s election loss, vows to work for Alabama if elected to Senate, באתר AL.com‏, 23 במרץ 2022 (באנגלית) ברנט ד. גריפית'ס, Mo Brooks says Trump asked him to 'immediately' remove Biden from office and illegally hold a new presidential election, באתר Business Insider‏, 23 במרץ 2022 (באנגלית) ברנדון מוזלי, Katie Britt supports Ivey's position on banning Critical Race Theory in public schools, באתר Alabama Political Reporter‏, 15 ביולי 2021 (באנגלית) ג'ים קולבין וקים צ'נדלר, Britt wins tumultuous Alabama Senate race scrambled by Trump, באתר AP‏, 21 ביוני 2022 (באנגלית) קים צ'נדלר, Republican Katie Britt wins US Senate race in Alabama, באתר AP‏, 9 בנובמבר 2022 (באנגלית) @nbcsnl, "Sen. Katie Britt delivers the Republican response to President Biden's State of the Union Address", from the original on March 10, 2024. Retrieved March 10, 2024 – via Twitter., ‏(March 10, 2024) Panett, Rachel, "SNL turns Katie Britt's State of the Union rebuttal into 'Scary Mom' audition, The Washington Post. Retrieved March 10, 2024., ‏(March 10, 2024).